[{"text_idx": "#000001", "text": "Kiam au\u0306tunas la praag\u0302aj instinktoj vekig\u0302as. Denove ni farig\u0302as kolektantoj kaj s\u0302atas traserc\u0302i en la c\u0302irkau\u0306o por io rikoltinda."}, {"text_idx": "#000002", "text": "Kvankam la varmaj tagoj rimarkinde mallongig\u0302as kaj estas jam malvarmetaj, por fervora kolektanto de sovag\u0302aj fruktoj granda tempo komencig\u0302as. Abundas ja sovag\u0302aj plantoj en la pejzag\u0302o."}, {"text_idx": "#000003", "text": "C\u0302u rubuso kun g\u0302iaj nigraj beroj, c\u0302u la bluanigraj beroj de la sambuko au\u0306 la brile rug\u0302aj beroj de la birdsorbuso- c\u0302iuj instigas nin fari el ili ion por la venontaj malpli agrablaj tagoj de la jaro."}, {"text_idx": "#000004", "text": "Jam sole la kolektado de fruktoj! Tiu agado je la fres\u0302a aero donas tiom da sufic\u0302an plezuron, dum la manoj estas vigle okupitaj en memfiksita rapideco, kaj la sensoj ege atentas la c\u0302irkau\u0306o."}, {"text_idx": "#000005", "text": "La rozbero, tiu forta kaj belega frukto oni ofte iom malatentas ."}, {"text_idx": "#000006", "text": "C\u0302iujare mi kolektas tiujn berojn, kaj ofte homoj rigardantaj min demandas, kion mi faras kun ili. S\u0302ajne la homoj konas la rozberon nur kiel antau\u0306preparitan teon, ac\u0302eteblan en la butiko. La bero pro sia enhavo estas s\u0302atata de praepoko kaj uzata en kuracteo, fruktovino, siropo au\u0306 marmelado. En Svedio dolc\u0302a berosupo de g\u0302i ege bongustas."}, {"text_idx": "#000007", "text": "C\u0302efe pro sia vitamino C, sed ankau\u0306 A, B1 kaj B2 g\u0302i tiom validas. Dum la Dua mondmilito, studentoj en Britio kolektis rozberojn por kovri C-vitamin-fonton. Tio necesis, c\u0302ar la germana submars\u0302ipa blokado malhelpis la importadon de orang\u0302oj. Nur lastatempe danaj sciencistoj eltrovis, ke la rozbero enhavas la h\u0302emian substancon Galaktolipido, kiu tre bone uzig\u0302as kiel drogo kontrau\u0306 atrozo."}, {"text_idx": "#000008", "text": "Mi mem faras c\u0302iutagan matenan teon el la beroj, kiujn mi c\u0302iam sufic\u0302e provizas por la tuta jaro. Post la kolekto de la ankorau\u0306 malmolaj beroj mi fortranc\u0302as la malgrandan pinton kaj duonigas la berojn per tranc\u0302ilo. Tiam mi metas ilin por kelktagaj sekigado sur iu teleron. La beroj s\u0302rumpas kaj ilia varma rug\u0302o ig\u0302as malhele bruna."}, {"text_idx": "#000010", "text": "C\u0302i-jare mi ec\u0302 aldonis iom da sekigita trans\u0302ita cidonio."}, {"text_idx": "#000011", "text": "Pri eble alia uzado de tiu bela frukto vi estu invitita memprovi..."}, {"text_idx": "#000012", "text": "Pri la aliaj eblaj uzadoj de tiu bela frukto vi estu invitita memprovi..."}]